เดอะมิซ

**ไมเคิล เกรกอรี มิซานิน** (Michael Gregory Mizanin; 8 ตุลาคม ค.ศ. 1980) เป็นนักมวยปล้ำอาชีพและนักแสดงชาวอเมริกันที่รู้จักดีกับ WWE ในชื่อ **เดอะมิซ** (The Miz) เป็นแชมป์ WWE 2 สมัย, ผู้ชนะมันนีอินเดอะแบงก์ของฝั่งรอว์ปี 2010 และแชมป์แกรนด์สแลม 2 สมัยคนแรกใน WWE

## ชีวิตวัยเยาว์
เขาเป็นชาวเมืองปาร์มา รัฐโอไฮโอ จบการศึกษาจากนอร์แมนดี ไฮสคูล โดยที่เขาเป็นกัปตันทีมบาสเก็ตบอล และทีมจักรยานวิบากของโรงเรียน นอกจากนี้ยังเป็นนักว่ายน้ำและสภานักเรียน และเป็นผู้จัดทำหนังสือรุ่นอีกด้วย หลังจากนั้นเข้าศึกษาต่อที่มหาวิทยาลัยไมอามี นอกจากนี้ก็ยังศึกษาด้านธุรกิจกับสถาบันกสิกรธุรกิจ ริชาร์ด ที.ด้วย เขาย้ายสู่เมืองเซาเทิร์น แคลิฟอร์เนีย เพื่อศึกษาต่อทางด้านการแสดง และยังกลับไปเยือนไฮสคูลและมหาวิทยาลัยเพื่อเป็นวิทยากรบรรยายให้กับรุ่นน้องด้วย

## มวยปล้ำอาชีพ
ตุลาคม 2004 เขาได้เข้าร่วมประกวดแข่งขันทัฟ อีนัฟซีซั่น4 โดยผู้ชนะจะได้เซ็นสัญญากับWWE เป็นเงินรางวัล $1,000,000 ซึ่งเขาได้รองชนะเลิศ จากนั้นเขาได้ไปฝึกมวยปล้ำกับค่าย Deep South Wrestling (DSW)  และ Ohio Valley Wrestling (OVW)  และเปิดตัวกับWWEในปี2006 ในช่วงปลายปี 2007 ได้มาอยู่ECWและร่วมทีมกับจอห์น มอร์ริสัน คว้าทั้งแชมป์โลกแท็กทีมและแชมป์แท็กทีม WWE และยังได้รับรางวัลสแลมมีอะวอร์ดประเภทแท็กทีมแห่งปี 2008 ในเรสเซิลเมเนีย ครั้งที่ 25เสียแชมป์ให้การ์ลิโตและปริโมแบบลัมเบอร์แจ็กแมตช์ หลังจากที่มิซได้แยกปล้ำเดี่ยวจากการดราฟท์มาอยู่รอว์ ก็ได้คว้าแชมป์ยูเอสมาจากโคฟี คิงส์ตันเป็นแชมป์เดี่ยวเส้นแรกในWWE และยังคว้าแชมป์แท็กทีมยูนิฟายด์ร่วมกับบิ๊กโชว์ในนามโชมิซที่ได้มาจากทีมดี-เจเนอเรชันเอ็กซ์ (ทริปเปิลเอชและชอว์น ไมเคิลส์) ทำให้มิซครองแชมป์ถึง3เส้น ในNXTมิซได้มีบทเป็นผู้ฝึกสอน (Pro) ให้กับแดเนียล ไบรอัน ต่อมาได้เสียแชมป์แท็กทีมให้เดอะฮาร์ทไดนาสตี้ (เดวิด ฮาร์ท สมิธและไทสัน คิด) ทำให้บิ๊กโชว์โกรธและชกหน้ามิซแตกทีมกันในที่สุด

มิซได้คว้ากระเป๋ามันนีอินเดอะแบงก์ (2010)ของฝั่งรอว์ ทำให้สามารถชิงแชมป์ WWEเมื่อไรก็ได้เพียง 1 ครั้ง ต่อมาได้จ้างอเล็กซ์ ไรลีย์ลูกศิษย์ในNXTซีซั่น2มาเป็นลูกน้อง ในไนท์ออฟแชมเปียนส์ (2010)เสียแชมป์ยูเอสให้แดเนียล ไบรอัน ต่อมาได้ชนะจอห์น ซีนาแบบไม่มีการปรับแพ้ฟาล์ว โดยความช่วยเหลือจากเดอะเน็กซัสทำให้มิซเป็นกัปตันทีมฝั่งรอว์เจอกับทีมฝั่งสแมคดาวน์ในแบรกกิ้ง ไรท์ส (2010)โดยมิซเป็นฝ่ายนำทีมแพ้ ในรอว์ 22 พฤศจิกายนมิซได้ใช้สิทธิ์กระเป๋าคว้าแชมป์ WWE สมัยแรกจากแรนดี ออร์ตันได้สำเร็จ ในเรสเซิลเมเนีย ครั้งที่ 27สามารถป้องกันแชมป์จากซีนาได้จากการช่วยของเดอะร็อก แต่ก็เสียให้ซีนาแบบ 3 เส้าในเอ็กซ์ตรีมรูลส์ (2011) มิซได้ชนะ3เส้าเป็นผู้ท้าชิงกับซีนาแบบ I Quit Match ในโอเวอร์ เดอะ ลิมิต (2011)แต่ไม่ได้แชมป์คืน คืนต่อมามิซออกมาบอกว่าสาเหตุที่ทำให้เขาอดได้แชมป์ก็คือไรลีย์ เพราะตั้งแต่เอ็กซ์ตรีมรูลส์ที่ไม่ยอมออกมาช่วย แล้วในรอว์ไรลีย์ก็ทำแผนแตกจนกรรมการจับได้เมื่อคืนนี้มันก็มาฟาดหัวฉัน เขาขอโอกาสชิงแชมป์อีกครั้งคืนนี้แบนไรลีย์ออกจากข้างเวทีด้วย แต่ผู้จัดการเมลมาบอกว่าไม่อนุมัติให้ มิซโมโหหันไปด่าไรลีย์และต่อยหน้าไรลีย์ และบอกว่าถ้าเขาไม่จ้างมาเป็นผู้ช่วยไรลีย์ก็ไม่ได้มาอยู่รอว์ด้วยซ้ำและไล่ไรลีย์ออก ไรลีย์ทนไม่ไหวไล่กระทืบมิซยับเยินและเหวี่ยงไปอัดที่กั้นคนดู และเหวี่ยงขึ้นโต๊ะผู้บรรยายเหวี่ยงขึ้นเวทีแล้ววิ่งมาถีบหน้าก่อนจะเดินจากไป จากนั้นก็ท้าเจอกันในแคปิเทล พูนิชเมนท์โดยมิซเป็นฝ่ายแพ้ไป

มิซได้มีบทร่วมทีมกับอาร์-ทรูธในนามออซัม ทรูธเป็นทีมคู่หูตัวแสบที่ชอบรังแกคนอื่นๆ  จนถูกทริปเปิลเอช ประธาน COO ของ WWE สั่งไล่ทั้งคู่ออก ก่อนจะเข้าไปรุมทำร้ายทริปเปิลเอช ทำให้นักมวยปล้ำคนอื่นต้องช่วยกันห้าม และถูกโยนออกจากสนาม หลังแมตช์ชิงแชมป์ WWE ในเฮลอินเอเซล (2011) ออซัม ทรูธได้แอบมุดเข้ามาในกรงเหล็กและทำร้ายนักมวยปล้ำ รวมทั้งกรรมการ และตากล้อง ทำให้ทริปเปิลเอชและนักมวยปล้ำคนอื่นๆ ต้องออกมาช่วย จึงตำรวจจับออกไปท่ามกลามความชุลมุลวุ่นวาย ออซัม ทรูธได้กลับมาปล้ำโดยแพ้ให้จอห์น ซีนาและเดอะร็อกในเซอร์ไวเวอร์ซีรีส์ (2011) รอว์คืนถัดมามิซหักหลังทรูธ หลังจากแยกทีมมิซเริ่มโชว์ฟอร์มตกต่ำลงทั้งการปล้ำบนเวทีและการพูดออกไมค์ดูจะฝืนๆ ทำให้ถูกลดระดับเป็นสตาร์ระดับกลางและคงไม่มีแผนจะผลักดันขึ้นมาอีกในอนาคต ในเรสเซิลเมเนีย ครั้งที่ 28มิซได้ร่วมทีมของจอห์น โลรีนายติสชนะทีมของทีโอดอร์ ลองไปได้แบบแท็กทีม 12 คน มิซได้เป็นพระเอกภาพยนตร์เรื่อง The Marine 3: Homefront และกลับมาในมันนีอินเดอะแบงก์ (2012)ด้วยทรงผมใหม่และไว้เครา ก่อนประกาศจะเข้าร่วมไต่บันไดชิงกระเป๋าสิทธิ์ชิงแชมป์ WWE เป็นซีนาที่ชนะ ในรอว์ ตอนที่ 1000ได้คว้าแชมป์อินเตอร์คอนติเนนทัลสมัยแรกจากคริสเตียน ก่อนเสียให้โคฟี คิงส์ตัน ต่อมาได้เป็นฝ่ายธรรมะ ในรอว์ครบรอบ 20 ปี มิซได้จัดรายการ MizTV โดยแขกรับเชิญคือริก แฟลร์ แต่ซีซาโรออกมาหาเรื่อง เลยโดนริกตบหน้าอกรัว จากนั้นมิซใส่ Skull Crashing Final แล้วริกบอกให้ใส่ Figure four leglock ในเรสเซิลเมเนีย ครั้งที่ 29ได้คว้าแชมป์อินเตอร์สมัยที่2จากเวด บาร์เร็ตต์ แต่ก็เสียคืนให้ในรอว์ถัดมา หลังจากครองได้เพียง 1 วัน

หลังจากไปถ่าย The Marine 4: Moving Target ในรอว์ 30 มิถุนายน 2014 มิซได้มาในกิมมิคใหม่โดยแต่งสูทสีขาว สวมแว่นกันแดด และบอกว่าเขาไปแสดงหนังมาและพวกผู้กำกับในฮอลลีวูดก็ต่างขอร้องอ้อนวอนให้เขาอยู่ในวงการต่อไป แต่เขาก็ตัดสินใจกลับมาที่ WWE เพราะว่าเขาได้รับการยอมรับในฮอลลีวูดก็จริงแต่ใน WWE ไม่ค่อยจะมีใครยอมรับความสามารถของเขาเท่าไหร่แถมยังชอบดูถูกด้วยทั้ง ๆ ที่เขาเป็นอดีตแชมป์โลกและเคยเป็นคู่เอกเรสเซิลเมเนีย มิซบอกว่าเขาจะไม่ไปจาก WWE จนกว่าจะได้เป็นคู่เอกเรสเซิลเมเนียอีกครั้ง ได้รับการยอมรับจากทุกคนและทุกคนจะต้องอ้อนวอนไม่ให้เขาจากไป คริส เจริโคออกมาจัดการ Codebreaker ใส่เต็มหน้ามิซ ในแบทเทิลกราวด์ (2014)มิซได้ชนะแบทเทิลรอยัลคว้าแชมป์อินเตอร์สมัย3 ก่อนเสียให้ดอล์ฟ ซิกก์เลอร์ในซัมเมอร์สแลม (2014) มิซได้จ้างแดเมียน มิซดาวมาเป็น stunt double โดยมิซดาวจะเลียนแบบกิริยาท่าทางทุกอย่างที่มิซทำ ในไนท์ออฟแชมเปียนส์ (2014)คว้าแชมป์อินเตอร์จากซิกก์เลอร์ได้เป็นสมัยที่4 ก่อนเสียแชมป์คืนในรอว์ถัดมาเพียง 1 วัน ในเซอร์ไวเวอร์ซีรีส์ (2014)มิซและมิซดาวได้คว้าแชมป์แท็กทีมในแมตช์ 4 เส้า ก่อนจะเสียแชมป์ให้ดิอูโซส์ในรอว์ส่งท้ายปี 2014 ในรอว์ 2 กุมภาพันธ์ มิซได้ไล่มิซดาวออกจากการเป็น stunt double แต่จะจ้างให้เป็นผู้ช่วยส่วนตัว ในเรสเซิลเมเนีย ครั้งที่ 31ได้ถูกมิซดาวหักหลังโดยการเหวี่ยงออกจากเวทีในแบทเทิลรอยัล

ในเรสเซิลเมเนีย ครั้งที่ 32ได้ร่วมปล้ำไต่บันได 7 คนชิงแชมป์อินเตอร์โดยแซค ไรเดอร์ได้แชมป์ คืนต่อมาในรอว์ มิซได้แชมป์อินเตอร์สมัย5จากแซคโดยการช่วยจากภรรยาของเขา มารีส และป้องกันแชมป์จากแซคได้โดยการช่วยเหลือจากมารีส ในเดือนพฤษภาคมได้ไปถ่าย The Marine 5: Battleground วันที่ 19 กรกฎาคม ได้ถูกดราฟท์มาอยู่สแมคดาวน์ในฐานะแชมป์อินเตอร์ จากนั้นได้เปิดศึกชิงแชมป์กับดอล์ฟ ซิกก์เลอร์ ในโนเมอร์ซี (2016)เสียแชมป์ให้ซิกก์เลอร์จบการครองแชมป์ 188 วัน ในสแมคดาวน์ตอนที่ 900 คว้าแชมป์คืนจากซิกก์เลอร์เป็นสมัย6 ทำให้ไปป้องกันแชมป์กับแซมี เซย์นในเซอร์ไวเวอร์ซีรีส์ (2016)และมิซก็รักษาแชมป์ได้ ก่อนเสียแชมป์ให้ดีน แอมโบรสในสแมคดาวน์ตอนแรกของปี 2017 ในเรสเซิลเมเนีย ครั้งที่ 33มิซกับมารีสได้ปล้ำแท็กทีมร่วมกันแพ้จอห์น ซีนาและนิกกี เบลลา 10 เมษายน มิซกับมารีสได้ย้ายมาอยู่รอว์ ในเอ็กซ์ตรีมรูลส์ (2017)ได้กระชากแชมป์อินเตอร์จากแอมโบรสเป็นสมัย7 เสียแชมป์ให้โรแมน เรนส์ในรอว์ 20 พฤศจิกายน 2017 ก่อนจะไปถ่าย The Marine 6: Close Quarters และได้กลับมากระชากแชมป์คืนจากเรนส์เป็นสมัย8 ในรอว์ครบรอบ 25 ปี 22 มกราคม 2018 ก่อนเสียแชมป์ให้เซท รอลลินส์ในเรสเซิลเมเนีย ครั้งที่ 34

16 เมษายน 2018 ผู้จัดการของรอว์ เคิร์ต แองเกิล ได้สั่งให้มิซย้ายไปสแมคดาวน์ ในแบ็กแลช (2018)ได้รีแมตช์ชิงแชมป์อินเตอร์กับรอลลินส์ที่อยู่ฝั่งรอว์แต่ก็ชิงไม่ได้ ต่อมาได้ชนะเจฟฟ์ ฮาร์ดีทำให้ได้เข้าร่วมชิงกระเป๋ามันนีอินเดอะแบงก์ (2018) แต่ไม่ชนะ ต่อมาได้เปิดศึกกับโจทก์เก่าอย่างแดเนียล ไบรอัน ในซัมเมอร์สแลม (2018)มิซเอาชนะไปได้โดยการแอบเอาสนับมือจากมารีสชกหน้าไบรอัน ก่อนจะรีแมตช์กันในเฮลอินเอเซล (2018)แบบแท็กทีมผสมคู่ผัวเมียระหว่างมิซกับมารีสปะทะไบรอันกับบรี เบลลาและเป็นทีมมิซที่ชนะย้ำแค้นไปได้ ก่อนจะแพ้ไบรอันเพียงไม่กี่นาทีในซูเปอร์โชว์-ดาวน์เพื่อสิทธิ์ผู้ท้าชิงแชมป์ WWE ต่อมาได้มาจับคู่กับเชน แม็กแมนคว้าแชมป์สแมคดาวน์แท็กทีม WWEร่วมกันได้สำเร็จ ก่อนเสียแชมป์ให้ดิอูโซส์ และถูกเชนหักหลังในเวลาต่อมา ทั้งคู่เจอกันแบบจับกดที่ไหนก็ได้ที่เรสเซิลเมเนีย ครั้งที่ 35โดยเชนเป็นฝ่ายชนะ วันที่ 15 เมษายน 2019 มิซก็ได้ย้ายมาสังกัดรอว์ในตอน Superstar Shake-up ในมันนีออินเดอะแบงก์ 2019 แพ้เชนอีกครั้งในกรงเหล็ก ตุลาคม 2019 มิซถูกดราฟท์มาสแมคดาวน์ และได้ร่วมทีมกับมอรร์สันอีกครั้งคว้าแชมป์สแมคดาวน์แท็กทีมได้สำเร็จ

ในปี 2020 มิซได้คว้ากระเป๋ามันนีอินเดอะแบงก์อีกครั้งจากโอทิส ในศึก Elimination Chamber 2021 ได้ใช้สิทธิ์กระเป๋าคว้าแชมป์ WWE จากดรูว์ แม็กอินไทร์ได้สำเร็จ ก่อนเสียให้บ็อบบี แลชลีย์หลังจากครองได้ 8 วัน ต่อมาได้เปิดศึกกับแร็ปเปอร์ละตินชื่อดังอย่างแบดบันนี และท้าเจอกันในแบบแท็กทีมโดยมิซจับคู่กับมอร์ริสันปะทะแบดบันนีจับคู่กับแดเมียน พรีสต์ในเรสเซิลเมเนีย ครั้งที่ 37ซึ่งมิซและมอร์ริสันแพ้ ในเดือนสิงหาคม 2021 มิซได้หักหลังและแตกทีมกับมอร์ริสันอีกครั้งก่อนจะหายไปร่วมแข่งขันรายการ Dancing with the Stars และได้กลับมาช่วงปลายปีเปิดศึกกับเอดจ์ โดยมิซแพ้ทั้งใน Day 1 และแบบแท็กทีมผสมใน Royal Rumble 2022 ต่อมาได้เปิดศึกกับพ่อลูกเรย์และโดมินิก มิสเตริโอโดยมีโลแกน พอลมาเป็นคู่แท็กทีมเจอกันในเรสเซิลเมเนีย ครั้งที่ 38ซึ่งทีมมิซเอาชนะไปได้ก่อนที่จะหักหลังโลแกนหลังแมตช์ ทั้งคู่ได้ท้าเจอกันในศึกซัมเมอร์สแลม 2022 โดยมิซแพ้ให้โลแกน ในปี 2023 มิซได้เป็นโฮสต์ของเรสเซิลเมเนีย 39 ในปี 2024 มิซและอาร์-ทรูธได้กลับมารวมทีมกันอีกครั้งในนามออซัม ทรูธและสามารถคว้าแชมป์รอว์แท็กทีมร่วมกันครั้งแรกได้ในเรสเซิลเมเนีย ครั้งที่ 40 ก่อนเสียแชมป์ให้เดอะ จัดจ์เมนท์ เดย์ และหักหลังทรูธกลายเป็นอธรรมอีกครั้ง

## ชีวิตส่วนตัว
[thumb|220px|มิซกับภรรยาของเขา [มารีส มิซานิน|มารีส]]
เขาแต่งงานกับเพื่อนนักมวยปล้ำ WWE มารีส วันที่ 20 กุมภาพันธ์ 2014 ใน The Bahamas ในรอว์วันที่ 11 กันยายน 2017 มิซและมารีสได้ประกาศว่าพวกเขากำลังจะมีลูกคนแรก ลูกสาวของพวกเขามีชื่อว่า Monroe Sky Mizanin เกิด 27 มีนาคม 2018 หลังจากนั้นไม่นานครอบครัวย้ายไป Austin, Texas

## วงการบันเทิง
### ภาพยนตร์

### โทรทัศน์

## แชมป์และรางวัล

* ***[[The Baltimore Sun]]***
** Most Improved Wrestler of the Year (2009) 
** Tag Team of the Year (2008) – with John Morrison
* **[[Deep South Wrestling]]**
** DSW Heavyweight Championship (1 time) 
* **[[Ohio Valley Wrestling]]**
** OVW Southern Tag Team Championship (1 time) – with Chris Cage
* ***[[Pro Wrestling Illustrated]]***
** Most Hated Wrestler of the Year (2011) 
** Most Improved Wrestler of the Year (2016) 
** Ranked No. 1 of the top 500 singles wrestlers in the *[[Pro Wrestling Illustrated#PWI 500|PWI 500]]* in 2011
* ***[[Rolling Stone]]***
** Ranked No. 8 of the 10 best WWE wrestlers of 2016
** WWE Wrestler of the Year (2017) 
* **[[WWE|World Wrestling Entertainment/WWE]]**
** WWE Championship (2 times) 
** WWE Intercontinental Championship (8 times) 
** WWE United States Championship (2 times) 
** WWE/Raw/World Tag Team Championship (5 times) – with John Morrison (1), Big Show (1), John Cena (1), Damien Mizdow (1), and R-Truth (1) 
** WWE SmackDown Tag Team Championship (2 times) – with Shane McMahon (1) and John Morrison (1) 
** World Tag Team Championship (2 times) – with John Morrison (1) and Big Show (1) 
** Mixed Match Challenge (Season 1) – with Asuka
** Money in the Bank (2 times) (Raw 2010)  (Men's 2020)
** 25th Triple Crown Champion
** Fifth Grand Slam Champion (under the existing format, 14th overall) 
** First two-time Grand Slam Champion
** Slammy Award (2 times)
*** Best WWE.com Exclusive (2008)  – with John Morrison
*** Tag Team of the Year (2008) – with John Morrison
* ***[[Wrestling Observer Newsletter]]***
** Most Improved (2008, 2009) 
** Tag Team of the Year (2008) – with John Morrison
** Worst Feud of the Year (2022) vs. Dexter Lumis
** Worst Match of the Year (2021) 

## เกร็ดความรู้
* The Miz มีชื่อจริงว่า Mike Mizanin และนามสกุลของเขาก็เป็นที่มาของชื่อ The Miz นั่นเอง
* พ่อของเขาเป็นเจ้าของร้านแซนด์วิชชื่อ Mr. Hero ซึ่งตั้งอยู่ในเขตคลีฟแลนด์
* Miz เป็นแฟนมวยปล้ำมาตั้งแต่เด็ก โดยขวัญใจของเขาคือ The Rock, Ultimate Warrior และแท็กทีม The Rockers (Shawn Michaels & Marty Jannetty)
* เขาเคยเข้าร่วมรายการเรียลิตี้โชว์อย่าง The Real World ก่อนจะมาสมัครเข้าร่วม Tough Enough และได้ตำแหน่งรองแชมป์ก่อนที่ WWE จะเซ็นสัญญาเข้าเป็นเด็กฝึกหัด
* Miz เคยฝึกมวยปล้ำเพียงแค่ 1 ปีเท่านั้นก่อนที่จะเข้าร่วม Tough Enough
* Miz เป็นผู้เข้าร่วม Tough Enough คนแรกและคนเดียวที่ได้เป็นแชมป์โลกใน WWE
* Miz เคยได้รับการจัดอันดับโดย Pro Wrestling Illustrated ให้เป็นนักมวยปล้ำยอดเยี่ยมอันดับ 1 ของโลกในปี 2011 ซึ่งเป็นปีที่เขาได้แชมป์ WWE
* ตอน Miz เปิดตัวใหม่ ๆ ใน SmackDown นั้น JBL ซึ่งเป็นผู้บรรยายข้างสนามรู้สึกรำคาญ Miz มาก ๆ มีบางข่าวถึงขนาดบอกว่า JBL เกลียด Miz
* บทบาท Jake Cater ทหารเรือในภาพยนตร์ The Marine นั้น เดิมที WWE จะให้ Randy Orton แสดง แต่ Orton เคยมีประวัติไม่ดีตอนเป็นทหารเรือ ทำให้ต้องเปลี่ยนเป็น Miz แทน ซึ่งเขาก็ทำผลงานได้ดี
* Miz เคยโดน Triple H ดุด่าอย่างหนักในตอนที่เขาทำพลาด ไม่สามารถรับ R-Truth ที่กระโดดลงจากเวทีมาหาเขาได้ ตอนนั้น Truth ได้รับบาดเจ็บเล็กน้อย แต่ Miz ก็โดนด่าไปตามระเบียบ
* Miz ไม่เคยได้รับบาดเจ็บหนัก ๆ เลยตลอดอาชีพการเป็นนักมวยปล้ำ โดยครั้งที่หนักที่สุดคือตอนที่สมองถูกกระทบกระเทือนใน WrestleMania 27 ซึ่งเขาก็ฟื้นตัวได้ในเวลาเพียงสัปดาห์เดียวเท่านั้น
* นอกจาก Dolph Ziggler แล้ว Miz ยังเป็นเพื่อนซี้กับ Chris Jericho ด้วย ส่วนหนึ่งก็เพราะทั้งสองคนชื่นชอบในดนตรีเมทัลเหมือนกัน
* Miz ใฝ่ฝันอยากจะมีบ้านอยู่ในลอสแอนเจลิส มานานแล้ว ซึ่งเป็นเมืองที่เหล่าเซเล็บนิยมอยู่อาศัย และปัจจุบันเขาก็ได้สมหวังแล้ว
* เงินเดือนที่ Miz ได้รับจาก WWE ในปัจจุบันคือ 1.2 ล้านดอลลาร์ต่อปี (ประมาณ 42 ล้านบาท) เกือบจะเท่ากับค่าจ้าง Cristiano Ronaldo ที่ได้รับจาก Real Madrid ปีละ 1.8 ล้านดอลลาร์
* CM Punk ไม่ชอบ The Miz เพราะในปี 2011 ทั้งสองคนเป็นอธรรมที่กำลังมาแรงทั้งคู่ แต่สุดท้ายเป็น Miz ที่ได้รับโอกาสให้เจอกับ John Cena เป็นคู่เอก WrestleMania ทำให้ Punk โมโหมาก

## อ้างอิง




## แหล่งข้อมูลอื่น

* 
* 

หมวดหมู่:นักมวยปล้ำอาชีพชาวอเมริกัน
หมวดหมู่:นักมวยปล้ำสวมหน้ากาก
หมวดหมู่:นักมวยปล้ำอาชีพจากรัฐโอไฮโอ